Melissa Horn

Astrid Melissa Edwarda Horn Weitzberg (født 8. april 1987 i Stockholm i Sverige) er en svensk sanger og låtskriver. Hun bruker artistnavnet Melissa Horn og både synger og skriver musikk på svensk. Hun formidler, på en melankolsk måte, ofte ung og vanskelig kjærlighet i sine låter. Instrumentalt blir sangen hennes gjerne akkompagnert av eget spill på akustisk gitar, eller av piano. Hennes album Om du vill vara med mig fra 2013, gikk til topps på VG-lista.

 Biografi 
Melissa Horn er født i Sverige og bosatt i bydelen Södermalm i Stockholm. Hun er datter av den svenske jazz- og visesangeren Maritza Horn (født 1951) og Edvard Terrence Weitzberg (født 1955). Hun har fire søsken, alle brødre. Da hun var 15 år, fikk hun en gitar av foreldrene, og ikke lenge etterpå skrev hun sin første låt. Som elev på videregående skole tok hun studieretning med sang, og hun fikk platekontrakt før hun var ferdig med skolen. I april 2010 etablerte hun sin egen bedrift, Edwarda AB.

Debutalbumet Långa nätter ble utgitt 30. april 2008. I sangen «Som jag hade dig förut» synger hun duett med Lars Winnerbäck. Album nummer to, Säg ingenting till mig, kom i oktober 2009, og album nummer tre, Innan jag kände dig, ble gitt ut i september 2011. 

Album nummer fire, Om du vill vara med mig, kom i oktober 2013, og Jag går nu kom 27. november 2015. Singelen «Du går nu» kom ut 9. oktober og oppfølgersingelen «Jag har gjort det igen» kom 20. november.

Horn var blant artistene som deltok på minnekonserten i Oslo 21. august 2011, til minne om ofrene fra terrorangrepene i Norge 22. juli 2011. Hun sang låten «Kungsholmens hamn» fra debutalbumet.

 Diskografi 
 Studioalbum 
 2008 – Långa nätter (debutalbum)
 2009 – Säg ingenting till mig
 2011 – Innan jag kände dig
 2013 – Om du vill vara med mig
 2015 – Jag går nu
 2019 – Konstgjord andning

 EP 
 2021 – Så mycket bättre 2021 - Tolkningarna

 Singler 
 2007 – «Långa nätter»
 2007 – «Kungsholmes Hamn»
 2008 – «En famn för mig»
 2008 – «Som jag hade dig förut» (med Lars Winnerbäck)
 2009 – «Lät du henne komma närmre»
 2009 – «Jag kan inte skilja på»
 2010 – «Falla fritt»
 2011 – «Innan jag kände dig»
 2011 – «Under löven»
 2011 – «Jag saknar dig mindre och mindre»
 2013 – «Om du vill vara med mig»
 2015 – «Du går nu»
 2015 – «Jag har gjort det igen»
 2019 – «Du brukade kalla mig för baby» (med Kaah)
 2019 – «Regnet»
 2019 – «För varje gång»
 2021 – «Lämna honom»
 2021 – «Aldrig vågat»
 2021 – «Lova ingenting»
 2021 – «Dum av dig»
 2021 – «Parklands»
 2021 – «Âlska mig»

 Singler (som bidragende musiker) 
 2021 – «Om du fanns» (med Hampus Nessvold)
 2022 – «Dimma» (med Maxida Märak)

 Priser og utmerkelser (utvalg) 
 2012 – Evert Taube-stipendet

Referanser

 Eksterne lenker 





Kategori:Svenske låtskrivere
Kategori:Svenske sangere